Document ID: 32007R0932

UREDBA KOMISIJE (ES) št. 932/2007
z dne 3. avgusta 2007
o spremembi Uredbe (ES) št. 2375/2002 glede podkvote II za navadno pšenico, uvoženo iz Kanade
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1784/2003 z dne 29. septembra 2003 o skupni ureditvi trga za žita (1) in zlasti člena 12(1) Uredbe,
ob upoštevanju naslednjega:
(1)
Sporazum med Evropsko skupnostjo in Vlado Kanade o zaključku pogajanj na podlagi člena XXIV:6 GATT (2), ki je bil odobren s Sklepom Sveta 2007/444/ES (3), določa povečanje tarifne kvote za navadno pšenico za Kanado za 853 ton. Podkvoto II za navadno pšenico, uvoženo iz Kanade, kakor je določena v Uredbi Komisije (ES) št. 2375/2002 z dne 27. decembra 2002 o odprtju in zagotavljanju upravljanja tarifnih kvot Skupnosti za navadno pšenico kakovosti, ki ni visoka kakovost, iz tretjih držav in o odstopanju od Uredbe Sveta (EGS) št. 1766/92 (4), je zato treba povečati za 853 ton.
(2)
Izdaja dovoljenj za količine, zahtevane po 16. aprila 2007 od 13:00 naprej (po bruseljskem času), in ki se uvrščajo v podkvoto II iz Uredbe (ES) št. 2375/2002 se začasno opusti z Uredbo Komisije (ES) št. 421/2007 z dne 18. aprila 2007 o določitvi koeficienta dodelitve, ki se uporabi za zahtevke za izdajo uvoznih dovoljenj, vložene od 9. aprila 2007 po 13:00 (po bruseljskem času) do 16. aprila 2007 do 13:00 (po bruseljskem času) za podkvoto II v okviru tarifne kvote Skupnosti, odprte z Uredbo (ES) št. 2375/2002 za navadno pšenico, ki ni visoke kakovosti (5). S povečanjem tarifne kvote za navadno pšenico za Kanado za 853 ton je treba navedeno opustitev umakniti, ko začne veljati ta uredba.
(3)
Uredbo (ES) št. 2375/2002 in Uredbo (ES) št. 421/2007 je zato treba ustrezno spremeniti.
(4)
Ukrepi, predvideni s to uredbo, so v skladu z mnenjem Upravljalnega odbora za žita -
SPREJELA NASLEDNJO UREDBO:
Člen 1
Uredba (ES) št. 2375/2002 se spremeni:
1.
V členu 2 se odstavek 1 nadomesti z naslednjim:
„1. Odpre se tarifna kvota za 2 989 240 ton navadne pšenice z oznako KN 1001 90 99 kakovosti, ki ni visoka kakovost.“
2.
V členu 3(1) se druga alinea nadomesti z naslednjim:
„-
podkvota II (zaporedna številka 09.4124): 38 853 ton za Kanado,“.
Člen 2
Člen 1(2) Uredbe (ES) št. 421/2007 se črta.
Člen 3
Ta uredba začne veljati tretji dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 3. avgusta 2007

Labels: 3
17
18